1528.

Godina **1528** (**[[rimski brojevi|MDXXVIII]]**) bila je prijestupna godina koja počinje u srijedu (1. jan./sij. po julijanskom kalendaru).

## Događaji
* prosinac 1527 / siječanj - Husrev-beg osvaja Jajce i ostatak Jajačke banovine: Vrbaski grad, Banjaluka, Levač, Sokol, Zvečaj, Komotin, Greben - dovršeno tursko osvajanje srednjovjekovne Bosne.
* 12. 1. - Gustav Vasa krunisan za kralja Švedske (vlada od 1523).
* 1. 2. - Ivan Hoberdanc iz Slatine dobio Požegu i Kamengrad od kralja Ferdinanda. 
* 29. 2. - Hieronymus Jaroslaw Łaski dogovorio u Carigradu savez Ivana Zapolje i sultana Sulejmana I (Zapolja priznao njegovu vrhovnu vlast). 
:+ Spaljen škotski verski reformator Patrick Hamilton.

* 20. 3. - Bitka kod Sine u dan. Slovačkoj: Ivan Kacijaner i Bálint Török porazili Ivana Zapolju (za kojeg je ratovao i Pavle Bakić).
* 14. 4. - Narváezova ekspedicija se iskrcala kod Tampe na Floridi.
* 29. 5. - Ivan Hoberdanc stigao u Carigrad u Ferdinandovo ime, ali Turci ne žele sporazum o miru, poslanici bačeni u tamnicu do studenog.
* jun? - Turci upadaju preko Save.
* srpanj - "Druga" provala Turaka sve do Ljubljane, nakon čega je Ivan Tahi napao Bosnu, spalio grad Kotor-Varoš i sela, zarobio ljude i stoku.
* 12. 9. - Andrea Doria proterao Francuze iz Đenove i obnovio republiku pod zaštitom svetog rimskog cara. 
* septembar - Umro Radič Božić, Zapoljin srpski despot. 
* 25. 9. - Zapoljin vojskovođa Šimun Athinaj porazio Ferdinandovog kapetana Stjepana Revaja kod Sárospataka.
* 3. 10. - Álvaro de Saavedra Cerón stigao iz Meksika na Molučke otoke. 
* 5. 10. - Bitka kod Belaja, između Korane i Mrežnice, odbijeni bosanski Turci Husrev-bega koji su se zaletali do Metlike, poginuo ćehaja Skender, ban Ivan Karlović dobio 18 rana od "prijateljske vatre".
* listopad - Mogući sukobi kod Čazme između "njemačke" i "turske" (Zapoljine) stranke koju zastupa zagrebački biskup Šimun od Erdeda - sukobi u Slavoniji traju naredne zime. 
* 27. 10. - Ivan Zapolja stigao iz Poljske u Homonnu (dan. Humenné u Slovačkoj), gdje mu se pridružuju pristaše sa 8000 ljudi; zatim odlazi na jug (Makó) i kontaktira sa smederevskim sandžakom Mehmet-begom.
* 6. 11. - Preživeli iz Narvaezove ekspedicije na čelu sa Cabeza de Vacom se našli na obali Teksasa.

### Tokom/tijekom godine
* Turska osvajanja: osim Jajačke banovine i Bilaj i Modruš u Lici.
* Pokret srpskih sveštenika, na čelu sa smederevskim episkopom Pavlom, protiv grčke Ohridske arhiepiskopije. 
* U Veneciji tiskan prvi hrvatski bukvar, glagoljaški *Azbukvidarium*, takođe i *Misal Pavla Modrušanina*, istim pismom. 
* Gračanica u Bosni se prvi put pominje pod tim imenom; prvi pomen i Mladenovca kod Beograda, u turskom popisu. 
* Nikanor je mitropolit novobrdski/gračanički. 
* Crkva sv. Spasa u Dubrovniku. 
* Objavljena Castiglioneova knjiga *Il Cortegiano* ("Knjiga dvoranina"), opis renesansnog dvorskog života. 
* Odštampana karta *[[Tabula Hungarie]]* (Lazarus Secretarius). 
* Španci zauzeli državu Cuzcatlán u dan. El Salvadoru. 
* Iz Meksika prvi put donesen kakao u Evropu (prema *de Wiki*).

## Rođenja

* 15. 6. - Herbard VIII. von Auersperg, zapovjednik Vojne krajine († 1575)
* Jeanne d'Albret, kraljica Navare († 1572)
* Andrej Kurbski, vojnik i politički emigrant († 1583)

## Smrti

* 6. 4. - Albrecht Dürer, umetnik (* 1471)
* jul - Palma Stariji, slikar (* ca. 1480)
* 31. 8. - Matthias Grünewald, slikar (* ca. 1470)
* septembar - Radič Božić, "Zapoljin" despot 
* septembar - Pánfilo de Narváez, istraživač i vojnik (* ca. 1480)
* Dobrić Dobričević, tiskar (* 1454)
* Komnen Bakić, Pavlov brat 
* 1528-30 - Staniša (Skender-beg) Crnojević, upravljač Crne Gore (* 1457)

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)